CELEX: 62017CN0635
Language: da
Date: 2017-11-14 00:00:00
Title: Sag C-635/17: Anmodning om præjudiciel afgørelse indgivet af Rechtbank Den Haag, Sitzungsort Haarlem (Nederlandene) den 14. november 2017 — E. mod Staatssecretaris van Veiligheid en Justitie

19.2.2018   
            
            
               DA
            
            
               Den Europæiske Unions Tidende
            
            
               C 63/5
            
         Anmodning om præjudiciel afgørelse indgivet af Rechtbank Den Haag, Sitzungsort Haarlem (Nederlandene) den 14. november 2017 — E. mod Staatssecretaris van Veiligheid en Justitie
   (Sag C-635/17)
   (2018/C 063/08)
   Processprog: nederlandsk
   
      Den forelæggende ret
   
   Rechtbank Den Haag, Sitzungsort Haarlem
   
      Parter i hovedsagen
   
   
      Sagsøger: E.
   
      Sagsøgt: Staatssecretaris van Veiligheid en Justitie
   
      Præjudicielle spørgsmål
   
   
               1)
            
            
               Har Domstolen henset til artikel 3, stk. 2, litra c), i direktiv 2003/86/EF (1) og Nolan-dommen (ECLI:EU:C:2012:638), kompetence til at besvare præjudicielle spørgsmål fra en nederlandsk ret om fortolkningen af direktiv 2003/86/EF i en retssag vedrørende opholdstilladelse til et familiemedlem til en person, der har fået subsidiær beskyttelse, såfremt dette direktiv i nederlandsk ret er blevet erklæret direkte og ubetinget anvendeligt på personer, der har fået subsidiær beskyttelse? (jf. forelæggelsesafgørelsen af 21.6.2017 fra afdelingen for forvaltningsretlige sager ved Raad van State, ECLI:NL:RVS:2017:1609, registreret ved Domstolen under sagsnummer C-380/17).
            
         
               2)
            
            
               Skal artikel 11, stk. 2, i direktiv 2003/86/EF fortolkes således, at bestemmelsen er til hinder for at afslå en ansøgning fra en flygtning om familiesammenføring udelukkende af den grund, at flygtningen ikke har vedlagt sin ansøgning nogen officiel dokumentation for den familiemæssige tilknytning, eller skal artikel 11, stk. 2, i direktiv 2003/86/EF fortolkes således, at denne bestemmelse alene er til hinder for at afslå en ansøgning fra en flygtning om familiesammenføring udelukkende af den grund, at flygtningen ikke har vedlagt sin ansøgning nogen officiel dokumentation for den familiemæssige tilknytning, såfremt flygtningen har givet en plausibel forklaring på den omstændighed, at han ikke har fremlagt denne dokumentation, og på hans udtalelse om, at han endnu ikke kan fremlægge denne dokumentation?
            
         
      (1)  Rådets direktiv 2003/86/EF af 22.9.2003 om ret til familiesammenføring (EUT 2003, L 251, s. 12).